Daniel Audette

Daniel Audette (sündinud 6. mail 1996 Blainville'is Québeci provintsis) on Kanada jäähokimängija, kes mängib keskründajana Tšehhi kõrgliigaklubis Kladno Rytíři.

Aastatel 2012–2016 mängis ta Quebec Major Junior Hockey League'i klubis Sherbrooke Phoenix.

2014. aastal valis Montreal Canadiens ta NHL-i draftis 147. valikuna. Hooajal 2015–16 debüteeris ta American Hockey League'is (AHL) Canadiensi noorteklubis St. John's IceCaps. Aastatel 2017–2019 mängis ta AHL-is Laval Rocketi ja 2019–2020 Springfield Thunderbirdsi meeskonnas, kuid NHL-is tal debüüti teha ei õnnestunud.

2020. aasta mais sõlmis ta üheaastase lepingu Soome kõrgliigaklubiga Lukko, kellega tuli hooajal 2020–21 Soome meistriks.

2021. aasta juunis sõlmis ta üheaastase lepingu KHL-i klubiga HK Vitjaz."Даниэль Одетт заключил контракт с «Витязем»". hcvityaz.ru. 15.6.2021. Vaadatud 15.12.2021 45 mänguga lõi ta KHL-is 17 väravat ja andis 22 väravasöötu.

2022. aasta veebruaris liitus ta Rootsi kõrgliigaklubiga Örebro HK, kus mängis vaid kuni hooaja lõpuni. Aastatel 2022–2025 mängis ta Šveitsi kõrgliiga klubides – Lausanne HC (2022/23), HC Ajoie (2023/24) ja Kloten (2024/25). 2025. aasta aprillis siirdus ta Tšehhi klubisse Kladno Rytíři.

2014. aastal võitis Audette Kanada kuni 18-aastaste koondisega omavanuste maailmameistrivõistlustel pronksmedali.

Tema isa Donald Audette mängis NHL-is kokku 14 hooaega.

 Viited 

 Välislingid 
 Daniel Audette KHL.ru lehel
 Daniel Audette hockeydb.com lehel

Kategooria:Kanada jäähokimängijad
Kategooria:HK Vitjazi mängijad
Kategooria:Örebro HK mängijad
Kategooria:Lukko mängijad
Kategooria:Lausanne HC mängijad
Kategooria:Sündinud 1996